 Police officer raiding illegal cockfight : Àlàyé rèé bí ọlọpàá ṣé kàgbákò ikú gbígbóná lọwọ àkùkọ Fifi akukọ ja nilẹ Phillipines ko ṣẹṣẹ bẹrẹ Ọrọ yii difa farakunrin ọlọpaa ilẹ Phillipines kan ti akukọ tawọn eeyan fi n ja ṣeku pa. O ya yin lẹnu pe akukọ ṣe iku pa ọlọpaa abi? Ododo kuku ni iṣẹlẹ yii to si waye lagbegbe ariwa Samar. Kété tí wọn bá ti báa yín sùn tàn torí pé ẹ tóbi, ẹ gbà pé ìfẹ yẹn ti parí - Auntie Remi Ọlọyàn ńlá Abẹ ti wọn so mọ akukọ naa lẹsẹ lo bẹ kasan arakunrin Christine Bolok nigba tawọn ọlọpaa fẹ lọ mu awọn to n fi akukọ ja. Ẹjẹ bẹrẹ si ni tu jade lara rẹ lẹyin ti abẹ bẹ ẹ lẹsẹ. O pọ debi pe wọn sare gbe e lọ si ile iwosan ṣugbọn o gbẹmi mi ki wọn to de ibẹ. Fifi akukọ ja jẹ nkan ti ijọba fofin de lasiko Coronavirus yi. Lọpọ igba awọn to n fi akukọ ja a maa so abẹ to mu mọ awọn akukọ lẹsẹ. Akukọ to ba le fi abẹ ti wọn so mọ ọ lẹsẹ yi bẹ ikeji rẹ lo jawe olubori ninu idije yi. Ọpọ owo lawọn eeyan a si maa fi ta tẹtẹ lori irufẹ ija akukọ yi ni ilẹ Phillipines. Akukọ ti wọn so abẹ mọ lẹsẹ tawọn eeyan fi n ja Ọga ọlọpaa lagbegbe ti iṣẹlẹ yi ti waye,Arnel Apud sọ fun ileeṣẹ iroyin AFP pe iṣẹlẹ naa fọwọkanilẹmi to si ni o kọja ohun ti eeyan le ṣalaye O jẹ iyalẹnu fun mi nigba ti wọn kọkọ fi to mi leti. Igba akọkọ ree ti maa ri iru iṣẹlẹ bayi lati nkan bi ọdun marundinlọgbọn ti mo ti wa lẹnu iṣẹ yi O sọ bakan naa pe oun ti fi ikini ibanikẹdun ranṣẹ si mọlẹbi ọlọpaa to padanu ẹmi rẹ yi. Eeyan mẹta, akukọ meje ati awọn nkan ija mii to fi mọ owo ilẹ Phillipines to to dọla mọkanla lọlọpaa ri gba nigba ti wọn yabo ibi ti wọn ti n fi akukọ ja. Àwọn iròyin tì ẹ leè ní ìfẹ síí: Murphy Elégungun Rọba: Mo fẹ di ẹnití egungun rẹ rọ jùlọ ní àgbáyé Snake Market: Àwọn òńtàjà ẹran ejò ní ẹran ejò dùn ju ẹran adìẹ lọ : Hmmmn. Eledua ma jẹ ka rinrin arinfẹsẹkọ. Agba adura ma ni. 